Al Di Meola
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1980 til i dag
Al Di Meola er en amerikansk gitarist, komponist og trommeslager. Han ble kjent da han i 1974 kom med i Chick Coreas gruppe Return to Forever.
Di Meola beveger seg ubesværet i grenselandet mellom jazz, rock og latinamerikansk musikk, og er en høyt anerkjent gitarist. Karriere Di Meola bidro på tre utgivelser og en rekke konserter med Return To Forever, blant annet Grammy-vinnende «No Mystery», før gruppen ble oppløst i 1977. Da begynte han å lede egne grupper, hvilket han har gjort gjennom hele sin karriere. Blant annet har han samarbeidet med instrumentkollegaene John McLaughlin og Paco de Lucia i en akustisk gitartrio som gav ut det kjente livealbumet Friday Night in San Francisco i 1981. Han har siden gitt ut et tjuetalls album under eget navn.Di Meola var med i begge gjenforeningene av Return to Forever i henholdsvis 1983 og 2008. Han har også spilt med en lang rekke andre musikere, blant andre fiolinisten Jean-Luc Ponty og bassisten Stanley Clarke i en akustisk trio. Utvalgte utgivelser Elegant Gipsy (1977)  Kiss My Axe (1988)  Orange and Blue (1994)  The Infinite Desire (1998)  The Grande Passion (2000)  Flesh on Flesh (2002)  Pursuit of Radical Rhapsody (2011)  Across the Universe (2020) Les mer i Store norske leksikon jazz fusion rock latinamerikansk musikk